Дастин Хоффман

Дастин Ли Хоффман (англи.Dustin Lee Hoffman, 1937 оны наймдугаар сарын 8-нд Лос-Анжелес хотод төрсөн) - Америкийн тайз, дэлгэцийн урлагийн жүжигчин, найруулагч, дуу оруулагч, продюсер юм. 1980-аад оны эхэн үед Хоффман драм төрлийн Крамер Крамерийн эсрэг (1979), Түүтси (1982) болон Борооны хүн (1988) кинонуудад гол дүрийг жүжиглэлтийн хувьд маш сайн гүйцэтгэж Холливудын хамгийн авъяаслаг урлагийн ажилтан болохоо харуулсан түүхтэй. Дэлгэцийн урлагийн бүх цаг үеийн түүхэнд хамгийн сэтгэлд дотно, энгийн бөгөөд мэргэжлийн хэллэгээр диалогдах буюу харилцан яриа, сэтгэл хөдлөлийн илрэлийг тод харуулж чаддаг жүжиглэлтийн урлагт бүтээлээрээ багшилсан эрхэм бол Хоффман билээ. Хоффман Америкийн кино урлагийн Академийн шагналыг хоёр удаа (1980, 1989) хүртэж таван удаа нэр дэвшиж байсан бол Алтан бөмбөрцөгийг зургаан удаа (1968, 1980, 1983, 1986, 1989, 1997) хүртэж долоон удаа нэр дэвшиж байжээ.

Эх Лиллиан (төрөхдөө Голд, 1909—1981) — жаз төгөлдөр хуурч. Эцэг — Гарри Хоффман (1907—1990), олон удаа хэд хэдэн мэргэжил сольсон.  Эцэг эх нь - Украин, Румынээс гаралтай еврейчүүд. Эцгийн талын өвөг эцэг — Фрэнк Гойхман (1881—1920) эмэг эх Эстер Черковская (1882—1971) — Чикаго хот руу Белая Церковь хотоос цагаачилсан (өнөө үед Украины Киевын мужийн хот).

1955 онд Хоффман дунд сургуулиа амжилттай төгсөөд Санта-Моника хотын коллежд хөгжимчин болохоор элсэн оржээ. Дараа нь Хоффман сургуулиа орхиж Лос-Анджелес хотын консерваторид жаз хөгжмийн ангид оржээ. Хоёр жилийн дараа залуу Хофман хөгжимөөс илүү жүжиглэх сонирхолтой гэдгээ ойлгож "Pasadena Playhouse" хэмээх театрын сургуульд орж жүжигчний урлагийн анхны мэдэгдэхүүнтэй болжээ.

Товч мэдээлэл
Нэр нь түгсэн бүтээлүүд:

Төгсөгч / The Graduate — 1967
Шөнийн ковбой / Midnight Cowboy — 1969
Бяцхан том хүн / Little Big Man — 1970
Дэрсэн ноход / Straw Dogs — 1971
Ерөнхийлөгчийн хүн / All the President’s Men — 1976
Марафон / Marathon Man — 1976
Крамер Крамерийн эсрэг / Kramer vs. Kramer — 1979
Түүтси / Tootsie — 1982
Борооны хүн / Rain Man — 1988
Кук / Hook — 1991
Үлгэрийн орны эрэлд / Finding Neverland — 2004
Сүрчиг урлагч: Алуурчны нэгэн түүх / Perfume: The Story of a Murderer — 2006
Кунг фу панда / Kung Fu Panda — 2008
Кунг фу панда 2 / Kung Fu Panda: The Kaboom of Doom  — 2011

Эшлэл

Холбоос

 link=https://en.wikiquote.org/wiki/Dustin_Hoffman|24x24px Wikiquote (en) — Дастин Хоффман



 Дастин Хоффманы дүрстэй ярилцлага

Ангилал:АНУ-ын кино жүжигчин
Ангилал:Театрын жүжигчин
Ангилал:АНУ-ын кино найруулагч
Ангилал:Киноны продюсер
Ангилал:Дуу оруулагч
Ангилал:Оскарын шагналтан
Ангилал:БАФТА шагналтан
Ангилал:Алтан бөмбөрцөг шагналтан
Ангилал:Францын Урлаг ба Утга Зохиолын одон шагналтан‎ (командлагч)‎
Ангилал:АНУ-ын Урлаг ба Шинжлэх Ухааны Академийн гишүүн
Ангилал:Лос-Анжелесын хүн
Ангилал:Америкчууд
Ангилал:1937 онд төрсөн